# **DECIZIA ETAPEI DE ÎNCADRARE**

## Nr. din zz.ll.aaaa

Ca urmare a solicitării de emitere a acordului de mediu adresate de **CONSILIUL LOCAL Botoșana,** cu sediul în SATUL Botoșana, comuna Botoșana, județul Suceava , înregistrată la APM Suceava cu nr. 11046/13.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24 .10.2017, că proiectul ,,**EXTINDERE SISTEM DE ALIMENTARE CU APĂ ȘI ÎNFIINȚARE SISTEM DE CANALIZARE ȘI EPURARE APE UZATE; ÎN LOCALITATEA BOTOȘANA; JUDEȚUL SUCEAVA**" propus a fi amplasat în comuna Botoșana, județul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de

evaluare a impactului asupra mediului sunt următoarele:

**Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. Nr.2, pct. 11, lit. c-proiecte pentru stații pentru epurarea apelor uzate, altele decât cele prevăzute în anexa nr.1;

b) Proiectul nu face obiectivul prevederilor O.M. nr.19/2010 privind evaluarea adecvată a efectelor potentiale a investiției asupra ariilor naturale protejate de interes comunitar;

c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul comunei Botoșana, pe terenuri propietate publică apartinând statului, în cea mai mare parte,iar pe un areal foarte restrâns pe propietate privată pentru branșamentul consumatorilor.

d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: **Extindere sistem de alimentare cu apă și înființare sistem de canalizare și epurare ape uzate, în localitatea Botoșana, județul Suceava**

Investiția propusă are drept scop extinderea rețelelor de alimentare cu apă existente și realizarea unei rețele de canalizare care să asigure preluarea apelor uzate menajer de la gospodăriile din localitate, respectiv de la 2.900 locuitori și racordarea acesteia la o stație de epurare, capabilă să asigure un grad de epurare corespunzător limitelor admise de NTPA 001/2002, completat și modificat de HG 352/2005. Promovarea lucrărilor de canalizare și epurare are drept scop asigurarea parametrilor normali de funcționare ai sistemului edilitar local, permițând dezvoltarea armonioasă pentru întreaga localitate.

**Extinderea rețelei de apă**

Comuna Botoșana are o bună acoperire în ceea ce privește rețeaua de distribuție a apei potabile. În administrația comunei Botoșana a intrat o suprafață teren, pe teritoriul căreia locuiesc în prezent 265 persoane. Această zonă nu dispune de apă curentă astfel că prin prezentul proiect se propune extinderea rețelei de apă pentru racordarea și a acestor locuitori la rețeaua existentă. Pentru aceasta se propune realizarea unui racord cu o lungime de 3,25 km, pe care, datorită topografiei terenului, este necesară amplasarea unei instalații de ridicare a presiunii.Pentru ridicarea presiunii apei se va monta o instalație ridicare presiune, care va fi montată într-un container cu dimensiunile 2,40 m x 1,40 m x 2,54 m.Containerul va fi montat pe platformă din beton și dotat cu instalație electrică interioară cu o priză, un întrerupător, radiator electric pe ulei 500 W, împământare și instalație de forță pentru alimentarea pompei.Instalația ridicare presiune se compune din: instalație ridicare presiune cu 1 pompă centrifugă, Q = 18,00 mc/h, rezervor tampon 200 l, conducte de legătură din Ol Zn Dn 65 mm, vane, elemente de siguranță și control. Instalația ridicare presiune va fi de mare eficienţă, pregătită pentru racordare (cu aspiraţie normală) cu o pompă centrifugă de înaltă presiune din oţel inoxidabil, amplasată vertical, versiune cu etanșare mecanică, complet automatizată.

Elementele de legătură dintre aparate, robineți se vor realiza cu coturi și tronsoane din țeavă de otel Zn trasă, laminată la cald sau la rece, Ø 63 x 3,01 mm, îmbinate prin sudura electrica. Elementele din otel vor fi zincate sau galvanizate inclusivflanșe, șuruburi și piulițe.

**Sistemul de canalizare** - **Sistem public de colectare a apelor uzate menajere**

Comuna nu dispune de rețea de canalizare proprie, se propune înființarea acesteia.

Apele uzate rezultate de la consumatori vor fi preluate de rețele de canalizare şi conduse la stația de epurare. Pe traseul rețelelor de epurare sunt prevăzute 13 stații de pompare ape uzate, construcții betonate tip cheson.

După epurare, apele vor fi deversate în emisar - pârâul Văduțu (afluent necadastrat pr. Hotari) prin intermediul unei rețele de canalizare și a unei guri de vărsare.

Pe baza cerințelor enunțate anterior se propune:

* Realizarea unei rețele de canalizare cu o lungime de 15,4 km;
* Adâncimea de pozare a rețelei este condiționată de un minim de 2 m și un maxim de 4 m pentru a putea realiza racordările la consumatori;
* Pentru racordarea facilă a consumatorilor se vor prevedea cămine - unul la două case - rezultând o distanță medie între cămine de 35 m;

Pregătirea racordării caselor cu conducte PVC 110 și cămin de racord, amplasat pe domeniul public, pentru minimum 30 % din consumatori în vederea asigurării minimului necesar pentru funcționarea stației / stațiilor de epurare.

* Traseele rețelei nou proiectate vor fi amplasate pe marginile drumurilor comunale

cât și pe marginea drumurilor județene ce tranzitează comuna iar acolo unde nu este posibil vor fi amplasate în așa fel carosabilul să fie minim afectat (săpături cu sprijiniri, cu o lățime maximă de 1,2 m);

* Pentru conducte se vor alege următoarele materiale: PVC SN8;
* Datorită topografiei terenului, pe rețea sunt necesare un număr de 13 stații de

pompare pentru aducerea apelor uzate în colectorul principal. Pentru reducerea consumurilor de energie se vor alege pompe de înalt randament.

**Localizarea proiectului**

Terenul unde va fi amenajată stația de epurare, în suprafață de 1.500 mp este proprietatea Comunei Botoșana, Jud. Suceava. Amplasamentul stației de epurare se va învecina cu:

* N - teren arabil particulară
* S - teren arabil proprietate particulară
* E – pârâul Văduțu
* V - drum exploatare agricolă.

Accesul în zonă este asigurat din DJ 178 Comănești - Botoșana - Arbore și DJ 178E Botoșana - Pârteștii de Sus, prin drumuri comunale și locale.

* utilizarea existentă a terenului: conform certificatului de urbanism nr. 73 din

01.09.2017, terenul destinat construcției ce face obiectul prezentei documentații tehnice este domeniu public a comunei Botoșana și este situat în intravilanul comunei Botoșana.

- relativa abundență a resurselor naturale din zonă, calitatea și capacitatea regenerativă a acestora: nu este cazul.

- ariile în care standardele de calitate a mediului stabilite de legislația în vigoare au fost déjà depășite – nu este cazul.

- peisajele cu semnificație istorică, cultural și arheologică – nu este cazul.

- ariile dens populate – lucrările propuse se află în intravilanul comunei Botoșana .

- zone de protecție specială – nu este cazul.

**Caracteristicile impactului potențial**

Extinderea impactului, aria geografică și numărul de persoane afectate – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* Natura transfrontieră a impactului- lucrările propuse nu au efect transfrontieră;
* Mărimea și complexitatea impactului – impactul va fi redus, atât pe perioada execuției

proiectului, cât și în perioada de funcționare;

* Probabilitatea impactului – impact redus pe perioada de execuție și în perioada de

funcționare a obiectivului;

* Durata, frecvența și reversibilitatea impactului – impact redus, pe perioada de

execuție și în perioada de funcționare a obiectivului.

II.Motivele care au stat la baza luării deciziei etapei de încadrare în procedura de

evaluare adecvată sunt următoarele:

Proiectul propus nu este amplasat î n arie natural protejată, nu afectează direct sau indirect nici o arie protejată de interes comunitar.

**Condiţiile de realizare a proiectului:**

- Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.73 din 01.09.2017, emis de Primăria comunei Botoșana, județul Suceava;

- conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

- se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

- se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

- nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

- la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

- neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

- se vor obține toate avizele prevăzute în certificatul de urbanism;

- se va obține avizul de gospodărire a apelor si se vor respecta prevederile acestuia.

**Condiții impuse pentru organizarea de șantier**:

* este necesar să se stabilească o suprafață destinată spațiilor pentru personalul de

șantier, precum și pentru depozitarea tuburilor și a materialelor ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținerea utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

Titularul proiectului are obligatia de anotifica Agentia pentru protectia mediului Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei, inainte de realizarea modificării.

Prezenta decizie se popate revizui, în cazul în care se constată apariția unor elemente noi, necunoscute la data emiterii.

Se va anunta Agentia pentru protecția mediului data inceperii si finalizării lucrarilor de executie pentru verificarea respectarii tuturor conditiilor impuse. Procesul verbal intocmit la finalizarea lucrarilor se anexeaza si face parte integranta din procesul verbal de receptie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. VASILE OȘEAN**